fi en en en fr de da id en nb da da da da sv da da da da da da da en en
Flot rearguardaction forgæves - Svanholm Cricketklub
Fredag d. 9. juni 2017 kl. 06:37 af Henrik Pfaff
Der findes ikke rigtig noget dansk ord for rearguardaction- det skulle lige være genoprettelsesaktion, så vi bruger det engelske, når vi skal beskrive Hamid Shahs og Saif Ahmeds forsøg på at vende en håbløs situation, da 1. holdet havde 5 gærder ude for 49 mod Skanderborg, der havde startet med 231.
De hævede sammen på eminent vis til 172, men overne var ved at løbe ud og i forsøget på at forcere gik de begge. Hamid lavede 71, Saif 79. Holdet var ude for 203. Vi mister desværre Hamid igen, som tager tilbage til Irland.
Førsteholdet spiller på søndag ude mod Ishøj.
Hamid Shah får ram på bolden
2. holdets kamp ude søndag mod Copenhagen blev aflyst på grund af regn.
Det burde 3. holdets kamp hjemme mod Nørrebro II også have været, men vores lod sig lokke til at spille i regn, hvor de stod i 30 overe og så Nørrebro lave157.
Det lykkedes vore at passere i det god vejr, som Nørrebro fieldede i, med små to overe igen.
Sonnich Thacker spille formentlig sit livs halvleg med 40 not out med masser af flotte slag, Imran Ahmed 31.
Holdet er ubesejret og fører rækken.
Juniorerne spillede en tæt kamp mod KB, men vandt 137-129. Jonas Henriksen 53 not out.
Waheed Mahmood scorede 50 not out for drengene, der fortsatte deres ubesejrede status med en sejr over Albertslund-KB